|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 12.novembrī** | **Nr. GND/2024/683** |
|  | **(ārkārtas sēdes protokols Nr.20, 1.p. )** |

**Par projekta “****Gulbenes pilsētas pielāgošanās klimata pārmaiņām – 1.kārta” pieteikuma iesniegšanu un projekta finansējuma nodrošināšanu**

Gulbenes novada pašvaldība, pamatojoties uz Gulbenes novada attīstības programmas 2018.-2024.gadam Investīciju plānā 2022.-2024.gadam Ilgtermiņa prioritātes IP2 Ilgtspējīga ekonomika un uzņēmējdarbību atbalstoša vide (RVE) norādīto projektu Nr.98 un Ministru kabineta 2024.gada 7.maija noteikumiem Nr.284 “Eiropas Savienības kohēzijas politikas programmas 2021.–2027.gadam 2.1.3.specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1.pasākuma “Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi”, gatavo projekta „Gulbenes pilsētas pielāgošanās klimata pārmaiņām 1. kārta” pieteikumu iesniegšanai un izvērtēšanai Centrālajā finanšu un līgumu aģentūrā.

Plānotās projekta 1.kārtas izmaksas paredzētas 1 500 000,00 EUR (viens miljons pieci simti tūkstoši *euro* nulle centi), tajā skaitā PVN izmaksas 315 000,00 EUR (trīs simti piecpadsmit tūkstoši *euro* nulle centi). Norādītās izmaksas ietver būvniecības, būvuzraudzības, autoruzraudzības, projekta sagatavošanas darbus.

Specifiskā atbalsta mērķa pasākuma “Veicināt pielāgošanos klimata pārmaiņām, risku novēršanu un noturību pret katastrofām” projekta “Gulbenes pilsētas pielāgošanās klimata pārmaiņām 1. kārta” mērķis ir Gulbenes pilsētas meliorācijas sistēmas sakārtošana, tādā veidā uzlabojot ievērojamas Gulbenes iedzīvotāju daļas labbūtību, drošību un ikdienas dzīves kvalitāti.

Saskaņā ar projekta plānu paredzēts uzlabot un pilnveidot lietus kanalizācijas sistēmu sākot no Ābeļu ielas 8, virzienā uz Dzirnavu dīķi gan paplašinot un padziļinot grāvjus, gan ar izspiešanas tehniku izbūvējot caurtekas, gan veidojot sedimentācijas baseinus. Papildus pie Dzirnavu dīķa plānots izbūvēt koka promenādi, pagarināt veloceliņus, iestādīt kokus.

Projekta izmaksās iekļauti būvniecības un būvuzraudzības darbi, kopējās, projekta attiecināmās izmaksas ir 1 500 000,00 EUR (viens miljons pieci simti tūkstoši *euro* nulle centi), no tām 85% jeb 1 275 000,00 EUR (viens miljons divi simti septiņdesmit pieci tūkstoši *euro* nulle centi) ir ERAF finansējums un 15% jeb 225 000,00 EUR (divi simti divdesmit pieci tūkstoši *euro* nulle centi nulle centi) ir Gulbenes novada pašvaldības izmaksas. Ārpus projekta izmaksas nav paredzētas. Projekta īstenošanai paredzētais termiņš ir 2027.gada 31.decembris.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2024.gada 7.maija noteikumiem Nr.284 “Eiropas Savienības kohēzijas politikas programmas 2021.–2027.gadam 2.1.3.specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1.pasākuma “Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi”, atklāti balsojot: ar 11 balsīm "Par" (Ainārs Brezinskis, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Gulbenes pilsētas pielāgošanās klimata pārmaiņām 1. kārta” pieteikuma iesniegšanu 2.1.3.1.specifiskā atbalsta mērķa pasākuma “Pašvaldību pielāgošanās klimata pārmaiņām” projektu iesniegumu atlasē.

2. NODROŠINĀT projekta realizācijai nepieciešamo līdzfinansējumu 15% jeb 225 000,00 EUR (divi simti divdesmit pieci tūkstoši *euro* nulle centi) apmērā, ņemot aizņēmumu Valsts kasē.

3. NODROŠINĀT projekta realizācijai nepieciešamo priekšfinansējumu 637 500,00 EUR (seši simti trīsdesmit septiņi tūkstoši pieci simti *euro* nulle centi) apmērā, ņemot aizņēmumu Valsts kasē.

4. Par projekta “Gulbenes pilsētas pielāgošanās klimata pārmaiņām 1. kārta” ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

5. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis